Iż-żgħażagħ. Il-perfs, il-Beltos, il-hipsters, tal-1k, il-Ġenerazzjoni X, Y u Z. Dejjem għaddejjin iġeddu l-lingwa u jwessgħu l-vokabolarju. Dawn huma ħames kelmiet li l-adolexxenti qabduhom u nefħu fihom tifsir ġdid. mazza Fil-lingwaġġ komuni Għodda, tip ta' martell kbir u tqil li bih il-bennej ikisser il-ġebel, il-ħaddied jagħti d-daqqiet fuq l-inkwina, il-mastrudaxxa isammar fuq l-injam, u l-bqija Il-mazza tal-mastrudaxxa aktarx ikollha r-ras tal-lastku ħalli jsammar fuq l-injam bla ma jimmakkjah Fil-lingwaġġ taż-żgħażagħ Xi ħadd gustuż, sabiħ, sexy, attraenti; persuna fiha ġisem li kull meta taraha, il-wires tħawwadhomlok Għandek oħtok mazza ta' veru! Xi tgħidli, mazz? Kemm ili ma narak E u jekk tkun qisek grottlu u ssir mazza, hemm verb: titmazzaz. Ħusss, aruuuh it-tifel, jikber u jitmazzaz! jifqa' Fil-lingwaġġ komuni Dan il-verb għandu ħafna tifsiriet: (a) taqsam xi ħaġa f'salt, fqajtha l-bużżieqa ; (b) tisplodi, il-bombi faqgħuhom fir-razzett ; (ċ) iġġiegħel lil xi ħadd jidħak, jibki, jirrabja, domt nissapportih imbagħad faqagħni ; (d) tħoll sustanza f'likwidu ieħor, itterraħ, tiddilwi, l-inbid faqgħetu bl-ilma Fil-lingwaġġ taż-żgħażagħ U ż-żgħażagħ żiedu tifsira oħra, anzi tnejn: (e) persuna jew ħaġa bomba, tal-ġenn, tal-moda, tajba ħafna, għandu karattru jifqa' (bħalu ġieli jużaw jaqsam ukoll, rajt film jaqsam ); (f) tagħti spettaklu tajjeb ħafna, prosit tal-bieraħ, fqajtu kulm' hemm żibel Fil-lingwaġġ komuni Skart, ħmieġ, kulma jintrema Il-karti titfagħhomx fil-landa taż-żibel Xi ħadd kiesaħ, qżież, dardira Hawn ħafna żibel mas-saqajn Titħabat, tinfileġ, titħammeġ, tegħreq ħafna Sirt żibel biex tlajt it-telgħa Fil-lingwaġġ taż-żgħażagħ Min xorob ħafna, siker, sar għoqda, ċappetta, daħna, patata, ċoff, stoppin, ċaflisa, mandra, maħta, pudina, ħ*ra mejjet Is-Sibt ħriġna u sirna żibel Jekk issir żibel, tkun għamilt żiblata . U jekk tagħmilha spiss u bil-goff, ikollok tuża n-nom żiblaġni . Bilħaqq, sar żibel tħawwadhiex ma' żżagħbel . Tixbahha fil-ħoss, iżda żżagħbel tfisser tiddeverti, titbaħrad, tixxala bla rażan, imqar jekk ma tiħux qatra. ganċ Fil-lingwaġġ komuni Ħadida (injama, biċċa plastik, jew xi materjal ieħor) milwija minn tarf wieħed biex magħha ddendel, tqabbad, iżżomm jew tagħlaq xi ħaġa Mal-katina kien hemm ganċ kbir tal-ħadid Nużawha wkoll għall-ħjata li ssir b'labar milwijin minn fuq, bl-Ingliż crochet Tatni par kalzetti magħmulin bil-ganċ Fil-lingwaġġ taż-żgħażagħ Min jibda jgħawweġ ħalqu bla kontroll għax ikun ħa l-ecstasy Ilbieraħ il-party kulħadd ganċ kien U minnu joħroġ il-verb tigganċja , li fil-lingwaġġ komuni jintuża wkoll, imma f'sens ieħor, eż. is-sajjied igganċja ċ-ċerna Naħseb reġa' bela', arah x'jigganċja Fil-lingwaġġ komuni Biċċa, felli, parti rqiqa minn ħobża, pizza, u ikel ieħor Tini ħobża tas-slajs Itfa' l-patata mqattgħa slajsis ġol-borma Fil-lingwaġġ taż-żgħażagħ Speċi ta' kumpliment (?!) li xi nies jgħajtu — skużani, iħanxru — lil ħaddieħor li jkun għaddej għall-affari tiegħu Aw slajs, ajma x'nagħmillek jekk tiġi taħt idejja bonus: ejja minn hemm Fil-lingwaġġ komuni Sejħa biex tersaq lejn min jgħidha Ejja minn hemm għax b'rasek idur Fil-lingwaġġ taż-żgħażagħ Tgħidha meta tkun ħerqan għal xi ħaġa, ikollok seba' mitt sena sa ma tasal Għadni kif qtajt il-biljetti. Ejja minn hemm!
5 kelmiet taż-żgħażagħ